 CRNA GORA

 **OPŠTINA DANILOVGRAD**

Sekretarijat za urbanizam, komunalno

stambene poslove i zaštitu životne sredine

 Broj: 03-032-5-UP-307/1

 Danilovgrad, 03.11.2014. godine

Na osnovu člana 24 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11), u postupku sprovedenom po zahtjevu Telenor doo Podgorica“ iz Podgorice, Sekretarijat za urbanizam, komunalno stambene poslove i zaštitu životne sredine, donosi:

**R J E Š E NJ E**

**1. DAJE SE SAGLASNOST** na Elaborat procjene uticaja objekta Bazne stanice mobilne telefonije „Gostilje“, Danilovgrad na životnu sredinu, koja se nalazi na kat. parceli br. 650, KO Gostilje I, opština Danilovgrad, nosioca projekta „Telenor doo iz Podgorice, Bulevar Džordža Vašingtona br. 83, Podgorica, koji je urađen u skladu sa odredbama Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13).

 **2.** Nalaže se nosiocu projekta,

Telenor doo Podgorica, da planirani projekat, objekat mobilne telefonije „Gostilje“, Danilovgrad, realizuje u svemu prema mjerama zaštite životne sredine, utvrđenim u Elaboratu procjene uticaja iz tačke 1. ovog rješenja, a koje se odnose na:

* Mjere za sprečavanje, smanjenje ili otklanjanje štetnih uticaja predviđene dokumentacijom zaštite životne sredine,
* Program praćenja uticaja projekta na životnu sredinu (monitoring).

Realizovanost mjera zaštite životne sredine definisanih u Elaboratu procjene uticaja, na koji je data saglasnost, utvrđuje ovaj organ nakon završetka izgradnje predmetnog objekta.

 **3.** Nosilac projekta je dužanda, u roku od dvije godine od dana dostavljanja ovog rješenja, pribavi dozvolu ili odobrenje za izvođenje projekta iz tačke 1. ovog rješenja.

**O b r a z l o ž e nj e**

 Nosilac projekta, Telenor doo Podgorica, podnio je dana 14.10.2014. godine, zahtjev br. 03-032-5-UP-307 za davanje saglasnosti na Elaborat procjene uticaja objekta Bazne stanice mobilne telefonije „Gostilje“, Danilovgrad na životnu sredinu, čija se realizacija planira na kat. parceli br. 650, KO Gostilje I, opština Danilovgrad, (u daljem tekstu: Elaborat procjene uticaja), koji je uradio JU Institut za razvoj i istraživanja u oblasti zaštite na radu – Zavod za ekologiju – Podgorica.

 Sekretarijat za urbanizam, komunalno stambene poslove i zaštitu životne sredine, u skladu sa odredbama člana 20 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13), uputio je obavještenje o podnijetom zahtjevu zainteresovanoj javnosti (obavještenje dato u Dnevnom listu “Pobjeda” dana 17.10.2014. godine) i obezbijedio javni uvid u Elaborat procjene uticaja u prostorijama sekretarijata.

 U skladu sa članom 20 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13), dana 28.10.2014. godine sa početkom u 10,00 časova u prostorijama Sekretarijata za urbanizam, komunalno stambene poslove i zaštitu životne sredine održana je javna rasprava o predmetnom Elaboratu procjene uticaja.

 Elaborat procjene uticaja sa pratećom dokumentacijom je dana 24.10.2014. godine, dostavljen Komisiji za ocjenu Elaborata procjene uticaja, koja je formirana Rješenjem predsjednika opštine Danilovgrad, broj 03-032-1-1257 od 20.10.2014. godine.

 Komisija za ocjenu Elaborata procjene uticaja je razmotrila dostavljenu dokumentaciju i konstatovala da Elaborat procjene uticaja nije urađen u svemu u skladu sa zakonom, te dana 29.10.2014. godine sačinila Izvještaj sa ocjenom Elaborata procjene uticaja i predlogom da se u istom izvrše određene izmjene i dopune, a nakon toga elaborat dostavi komisiji na dalji postupak.

 Nosilac projekta je dana 31.10.2014. godine dostavio tražene dopune Elaborata procjene uticaja na životnu sredinu. Komisija za ocjenu Elaborata je razmotrila dostavljenu dokumentaciju, konstatovala da je izmijenjeni i dopunjeni Elaborat urađen u svemu u skladu sa zakonom, te istog dana sačinila Izvještaj sa ocjenom dopunjenog Elaborata procjene uticaja objekta Bazne stanice mobilne telefonije „Gostilje“, Danilovgrad na životnu sredinu, u kojem je konstatovala da se na predmetni Elaborat može izdati saglasnost.

 Imajući u vidu navedeno, Sekretarijat za urbanizam, komunalno stambene poslove i zaštitu životne sredine na osnovu sprovedenog postupka, razmatranja Elaborata procjene uticaja, uvida u dostavljeni Izvještaj Komisije za ocjenu Elaborata procjene uticaja, odlučio je kao u dispozitivu ovog rješenja.

 Ovim rješenjem utvrđena je obaveza nosioca projekta da u roku od dvije godine, od dana dostavljanja ovog rješenja, pribavi dozvolu ili odobrenje za izvođenje projekta, u suprotnom saglasnost na Elaborat procjene uticaja prestaje da važi, a ovo shodno članu 26 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13).

 Ovim rješenjem je utvrđena obaveza nosiocu projekta da nakon izgradnje predmetnog objekta obavijesti nadležni organ, odnosno Sekretarijat za urbanizam, komunalno stambene poslove i zaštitu životne sredine, kako bi isti, shodno članu 27 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13), utvrdio da li su realizovane sve mjere predviđene Elaboratom procjene uticaja.

 **PRAVNA POUKA**: Protiv ovog rješenja može se izjaviti žalba Glavnom administratoru u roku od 15. dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

DOSTAVLJENO: **S E K R E T A R**,

- Nosiocu projekta Slavko Velimirović

- Glavnom administratoru

- Agenciji za zaštitu životne sredine

- Ekološkoj inspekciji

- U javnu knjigu o sprovedenim postupcima procjene uticaja na životnu sredinu

- a/a